rejauldu/bengali-wikipedia huggingface dataset:
কার্লোস আসেভেদো লোপেস (; জন্ম: ১৯ এপ্রিল ১৯৯৬; কার্লোস আসেভেদো নামে সুপরিচিত) হলেন একজন মেক্সিকীয় পেশাদার ফুটবল খেলোয়াড়। তিনি বর্তমানে মেক্সিকীয় ক্লাব সান্তোস লাগুনা এবং মেক্সিকো জাতীয় দলের হয়ে গোলরক্ষক হিসেবে খেলেন।  আসেভেদো ২০২১ সালে মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি এপর্যন্ত ৬ ম্যাচে অংশগ্রহণ করেছেন।  প্রারম্ভিক জীবন কার্লোস আসেভেদো লোপেস ১৯৯৬ সালের ১৯শে এপ্রিল তারিখে মেক্সিকোর কোয়াউইলায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০২১ সালের ৯ই ডিসেম্বর তারিখে, ২৫ বছর, ৭ মাস ও ২০ দিন বয়সে, ডান পায়ে ফুটবল খেলায় পারদর্শী আসেভেদো চিলির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মেক্সিকোর হয়ে অভিষেক করেছেন।https://int.soccerway.com/matches/2021/12/09/world/friendlies/mexico/chile/3694987/ তিনি উক্ত ম্যাচের মূল একাদশে অন্তর্ভুক্ত ছিলেন;https://www.worldfootball.net/report/freundschaft-2021-dezember-mexiko-chile/ ম্যাচে তিনি ২৩ নম্বর জার্সি পরিধান করে গোলরক্ষক হিসেবে খেলেছিলেন।https://www.transfermarkt.com/spiel/index/spielbericht/3695870 ম্যাচটি চিলি ২–২ গোলের ব্যবধানে জয়লাভ করেছিল।https://www.national-football-teams.com/matches/report/32719/Mexico_Chile.html মেক্সিকোর হয়ে অভিষেকের বছরে আসেভেদো সর্বমোট ১ ম্যাচে অংশগ্রহণ করেছেন।   পরিসংখ্যান আন্তর্জাতিক   দল  সাল  ম্যাচ  গোল মেক্সিকো  ২০২১  ১  ০ ২০২২  ৩  ০ ২০২৩  ২  ০ সর্বমোট  ৬  ০  তথ্যসূত্র  বহিঃসংযোগ    বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মেক্সিকীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:সান্তোস লাগুনার খেলোয়াড় বিষয়শ্রেণী:মেক্সিকোর আন্তর্জাতিক ফুটবলার বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:লিগা এমএক্সের খেলোয়াড়
লনয়াবো লেনক্স সতসোবে (; জন্ম: ৭ মার্চ, ১৯৮৪) কেপ প্রদেশের পোর্ট এলিজাবেথে জন্মগ্রহণকারী প্রাক্তন দক্ষিণ আফ্রিকান ক্রিকেটার। বামহাতি মিডিয়াম ফাস্ট বোলার হিসেবে দক্ষিণ আফ্রিকা দলে খেলে থাকেন। পাশাপাশি ডানহাতে ব্যাটিংও করে থাকেন। এছাড়াও, ঘরোয়া ক্রিকেটে ডলফিন্স ক্রিকেট দলের হয়ে খেলছেন। জুন, ২০১৩ সালে প্রকাশিত সর্বশেষ ওডিআই র‌্যাঙ্কিংয়ে বিশ্বের ৭ম বোলাররূপে মনোনীত হন।   খেলোয়াড়ী জীবন  নভেম্বর, ২০০৮ সালে প্রথমবারের মতো দক্ষিণ আফ্রিকার টেস্ট দলে খেলার জন্য নির্বাচিত হন।Uncapped Tsotsobe in Test squad for Australia জুন, ২০১০ সালে ত্রিনিদাদে অনুষ্ঠিত ওয়েস্ট ইন্ডিজের বিপক্ষে টেস্ট অভিষেক ঘটে তার।West Indies v South Africa in 2010, CricketArchive, 06-13-2010, accessed 06-18-2010  এরপর তিনি ওডিআই দলে খেলার জন্য নির্বাচিত হন। ৩০ জানুয়ারি, ২০০৯ তারিখে অস্ট্রেলিয়ার বিপক্ষে অনুষ্ঠিত একদিনের আন্তর্জাতিকে অভিষিক্ত হয়ে ৯ ওভারে ৫০ রান দিয়ে ৪ উইকেট দখল করেন। খেলায় দক্ষিণ আফ্রিকা ৩৯ রানে জয়লাভের পাশাপাশি ওডিআই সিরিজ জয় করেছিল ৪-১ ব্যবধানে। ২০১১ সালের বিশ্বকাপ ক্রিকেট প্রতিযোগিতায় দক্ষিণ আফ্রিকা দলের অন্যতম সদস্য ছিলেন তিনি। খেলায় তার দল কোয়ার্টার-ফাইনাল পর্যন্ত পৌঁছতে পেরেছিল।  ১১ জানুয়ারি, ২০০৯ তারিখে টুয়েন্টি২০ আন্তর্জাতিকে অভিষেক ঘটে ততসোবের। মেলবোর্ন ক্রিকেট গ্রাউন্ডে অনুষ্ঠিত এ খেলায় প্রতিপক্ষ ছিল অস্ট্রেলিয়া। জুন, ২০১০ সালে জিম্বাবুয়ের বিপক্ষে ২য় টি২০-তে মরনে মরকেলের আঘাতপ্রাপ্তিজনিত কারণে অংশ নেন। উদ্বোধনী ওভারে পরপর দু’টি চার দিলেও হ্যামিল্টন মাসাকাদজা’র গুরুত্বপূর্ণ উইকেটটি নেন।   ঘরোয়া প্রতিযোগিতা  এপ্রিল, ২০১১ তারিখে ইংলিশ কাউন্টি ক্রিকেটে খেলার উদ্দেশ্যে বিদেশী খেলোয়াড় হিসেবে এসেক্সের সাথে চুক্তিবদ্ধ হন। দ্বিতীয় বিভাগের কাউন্টি চ্যাম্পিয়নশীপের তিনটি প্রথম-শ্রেণীর খেলায় মাত্র পাঁচ উইকেট দখল করায় দল থেকে বাদ পড়েন। পাঁচটি একদিনের ক্রিকেটে মাত্র আট উইকেট লাভ করেন। এ অবস্থায় তিনি হতাশায় ভোগেন যাকে তিনি আখ্যায়িত করেন জীবনের সবচেয়ে মন্দ দু’মাসরূপে।   তথ্যসূত্র    আরও দেখুন   এবি ডি ভিলিয়ার্স  আইসিসি প্লেয়ার র‌্যাঙ্কিং  দক্ষিণ আফ্রিকা জাতীয় ক্রিকেট দল  ২০১৩ আইসিসি চ্যাম্পিয়ন্স ট্রফি  ২০১৩ দক্ষিণ আফ্রিকা ক্রিকেট দলের শ্রীলঙ্কা সফর  বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার বিষয়শ্রেণী:ইস্টার্ন প্রভিন্সের ক্রিকেটার বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:গকেবেরহা থেকে আগত ক্রিকেটার বিষয়শ্রেণী:ওয়ারিয়র্সের ক্রিকেটার বিষয়শ্রেণী:এসেক্সের ক্রিকেটার বিষয়শ্রেণী:দুর্নীতির অভিযোগে নিষিদ্ধঘোষিত ক্রিকেটার
থাম্ব| ২০১৬ সালে ইংল্যান্ডের লিডসে আবর্জনার ভেলা চ্যালেঞ্জের প্রতিযোগীরা আবর্জনার ভেলা হল প্লাস্টিকের বোতল বা অন্যান্য পুনর্ব্যবহারযোগ্য উপকরণ দিয়ে তৈরি ঘরোয়া পদ্ধতিতে-নির্মিত জলযান। এটি শিল্পীরা এবং বিনোদনমূলক ফ্লোটিলা সংগঠিত সম্প্রদায়-মনস্ক গোষ্ঠীগুলো তৈরি করে, বা পরিবেশগতভাবে সংশ্লিষ্ট ব্যক্তিরা ভাসমান ধ্বংসাবশেষের সমস্যা এবং পুনর্ব্যবহার করার প্রয়োজনীয়তার দিকে দৃষ্টি আকর্ষণ করার জন্য তৈরি করেন।Junk Raft Publicizes Plastic Pollution , PBS NewsHour, Nov. 12, 2008 এটি সহজলভ্য উপকরণ থেকে একটি উন্নত ছোট, কার্যকরী জলযানও হতে পারে।"El Padrino", Plastic Bottle Kayak by recycling enthusiast Jesus Roman of Guaynabo, Puerto Rico , Surfrider Foundation     ২০০৮ সালে ক্যালিফোর্নিয়ার লং বিচে ডক্টর মার্কাস এরিকসেন, জোয়েল পাসচাল এবং আনা কামিন্স দ্বারা আবর্জনার ভেলা প্রকল্পটি সংগঠিত হয়েছিল, যাতে মহান প্রশান্ত মহাসাগরীয় আবর্জনাকুন্ডের প্লাস্টিক দূষণের বিষয়ে দৃষ্টি আকর্ষণ করা হয়। ১৯৯৭ সালে প্রতিষ্ঠাতা চার্লস জে. মুর আবর্জনাকুন্ডের সম্মুখীন হওয়ার পরে, আলগালিটা মেরিন রিসার্চ ফাউন্ডেশনের সাথে প্রকল্পটি চালু করা হয়। আয়োজকরা আশা করেছিলেন "সাগরে প্লাস্টিক ধ্বংসাবশেষ এবং দূষণ সম্পর্কে সৃজনশীলভাবে সচেতনতা বাড়াতে", বিশেষ করে উত্তর প্রশান্ত মহাসাগরীয় বলয়ে আটকে থাকা মহান প্রশান্ত মহাসাগরীয় আবর্জনাকুন্ড,  উঁচু পর্যন্ত প্রশান্ত মহাসাগর জুড়ে ২,৬০০ মাইল পাড়ি দিয়ে একটি পুরানো সেসনা ৩১০-এর বিমানকাঠামো এবং ১৫,০০০ পুরানো প্লাস্টিকের বোতল ভর্তি ছয়টি পন্টুন থেকে তৈরি ভেলা ছিল এটি। ফাউন্ডেশনের ডক্টর মার্কাস এরিকসেন এবং চলচ্চিত্র নির্মাতা জোয়েল পাসচাল দ্বারা নির্মিত ভেলাটি ১ জুন ২০০৮ সালে ক্যালিফোর্নিয়ার লং বিচ থেকে যাত্রা শুরু করে ২৮ আগস্ট ২০০৮ সালে হাওয়াইয়ের হনলুলুতে পৌঁছে। পথে তারা রেকর্ড-ধারী সমুদ্রের রোয়ার রোজ স্যাভেজকে মূল্যবান জল উপহার দিয়েছে, এছাড়াও একটি পরিবেশ সচেতনতামূলক উদ্দেশ্যে তাদের যাত্রা শুরু, যখন পরিবেশে সরবরাহ কমে গিয়েছিল।  আবর্জনার ভেলার নির্মাণ কাজ ২০০৮ সালের এপ্রিলে শুরু হয়েছিল এবং মে মাসে শেষ হয়েছিল। সমুদ্রের আবর্জনাসমূহ পরিষ্কার করাই ছিল এ ভেলা তৈরির উদ্দেশ্য। "আবর্জনা" থেকে সমুদ্র উপযোগী ভেলা নির্মাণের বিশাল উদ্যোগটি বেল এলিমেন্টারি স্কুল, গ্রিন অ্যাম্বাসেডরস, মিউজ এলিমেন্টারি স্কুল, সান্তা মনিকা হাই স্কুল এবং ওয়েস্টব্রিজ স্কুল ফর গার্লস-এর পরিবেশগত শিক্ষা কার্যক্রমের স্বেচ্ছাসেবকদের দ্বারা সহায়তা করেছিল। স্বেচ্ছাসেবকরা বোতল পরিষ্কার করে, বোতলের ছিপি বেঁধে এবং পুনর্ব্যবহৃত জেলেদের জালের পন্টুন ফর্মগুলিতে ভরে এক হাত বাড়িয়ে দেন।   তথ্যসূত্র   বিষয়শ্রেণী:ভেলা বিষয়শ্রেণী:প্লাস্টিক পুনর্নবীকরণ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল।  — ইয়াহিয়া (আলাপ • অবদান) - ১৯:০১, ১৫ অক্টোবর ২০২২ (ইউটিসি) উত্তর রাংগুনিয়া ডিগ্রি কলেজ   – (অপসারণের প্রস্তাবনা দেখুনলগ দেখুন) () শিক্ষা প্রতিষ্ঠান হিসাবে উল্লেখযোগ্যতার মানদণ্ড পূরণ করছে না। কোনো ধরণের জাতীয় পর্যায়ের অবদান নেই এবং জাতীয় ভাবে পরিচিতও নয়। Ashiq Shawon (আলাপ) ১৪:১৪, ৯ অক্টোবর ২০২২ (ইউটিসি)   : বাংলা উইকিপিডিয়ায় সাধারণত উচ্চমাধ্যমিক কলেজ পর্যায়ের নিবন্ধগুলো রাখা হয়, সেদিকে এটা ডিগ্রি কলেজ! তবে নিবন্ধটিতে প্রচুর কাজ করা প্রয়োজন। (দুইটি তথ্যসূত্র যুক্ত করা হয়েছে।)≈ MS Sakib  «আলাপ»  ২২:১১, ৯ অক্টোবর ২০২২ (ইউটিসি)   । (১) সাধারণত উচ্চ মাধ্যমিক পর্যায়ের প্রতিষ্ঠানগুলোর (বিশেষ করে অনার্স/ডিগ্রি মানের প্রতিষ্ঠান) নিবন্ধ (২) যেকোন সরকারি উচ্চ মাধ্যমিকের নিবন্ধ GNG পূরণ না করলেও রাখা হয়। আমি নিবন্ধটিতে কিছু সংস্কার করেছি। Deloar Akram (আলাপ • অবদান • লগ) ০৮:২৩, ১০ অক্টোবর ২০২২ (ইউটিসি)    উচ্চ মাধ্যমিক পর্যায়ের প্রতিষ্ঠানগুলোকে বর্তমানে সম্প্রদায়ের প্র্যাকটিস অনুযায়ী উল্লেখযোগ্য ধরা হয়, সেহিসাবে এটি উল্লেখযোগ্য শিক্ষা প্রতিষ্ঠান —শাকিল (আলাপ · অবদান) ১৪:২১, ১৫ অক্টোবর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
সারাংশ    লাইসেন্স   Metadata: Camera manufacturer Canon  Camera model Canon PowerShot SX30 IS   Exposure time 1/60 sec (0.016666666666667)  F-number f/3.5  ISO speed rating 800  Date and time of data generation 07:18, 7 July 2011  Lens focal length 6.85 mm  Orientation Normal  Horizontal resolution 180 dpi  Vertical resolution 180 dpi  File change date and time 07:18, 7 July 2011  Y and C positioning 2  Exif version 2.3  Date and time of digitizing 07:18, 7 July 2011  Image compression mode 3  Shutter speed 5.90625  Aperture 3.625  Maximum land aperture 3.625  Metering mode Pattern  Flash Flash did not fire, compulsory flash suppression  Color space sRGB  Focal plane X resolution 6,584.3621399177  Focal plane Y resolution 6,593.4065934066  Focal plane resolution unit inches  Sensing method One-chip color area sensor  Custom image processing Normal process  Exposure mode Manual exposure  White balance Auto white balance  Digital zoom ratio 1  Scene capture type Standard
হসুর রোড এলিভেটেড এক্সপ্রেসওয়ে  (বাঙ্গালোর এলিভেটেড টোলওয়েওর ইটালিক সিটি ফ্লাইওভার নামেও পরিচিত) একটি ৯.৯৮৫ কিলোমিটার (৬.২০৪ মাইল) দীর্ঘায়ু মহাসড়ক, ভারতের মদিভালটো ইলেকট্রনিক সিটি ব্যাঙ্গালোর থেকে। ব্রাহাট বেঙ্গলুরু মহাজনগড় পালিকান্দ বেঙ্গলোর ডেভেলপমেন্ট অথরিটিভ একটি ফ্লাইওভারস এবং আন্ডারপেসের একটি সিরিজ পরিকল্পনা করেন যা এই ধর্মীয় রাস্তা সংকেত মুক্ত করে তোলে। এই প্রকল্পটি বিটিএল (বেঙ্গল এলিভেটেড টোল্লাস্ লিমিটেড) এর একটি অংশ, জাতীয় হাইওয়ে ডেভেলপমেন্ট প্রজেক্ট এবং এলিভেটেড হাইওয়ে প্রকল্প প্রকল্পের অংশ হিসাবে।২০০৬  এর শুরুতে এটি শুরু হয় এবং ২২ জানুয়ারি, ২০১০  তারিখে উদ্বোধন করা হয়।   এটি সেন্ট্রাল সিল্ক বোর্ড ফ্লাইওভারের বোনাহালিয়াফার থেকে শুরু হয় এবং ইলেকট্রনিক সিটি পর্যন্ত যায়।এটি ১৭ মিটার (৫৬ ফুট) উচ্চতায়, হসুর রোডের বিএমআইসি ফ্লাইওভারের উপরে যায়, ফলে এটি ব্যাঙ্গালোরের সর্বোচ্চ ফ্লাইওভার তৈরি করে।  তথ্যসূত্র  বিষয়শ্রেণী:ব্যাঙ্গালুরু বিষয়শ্রেণী:কর্ণাটকের এক্সপ্রেসওয়ে বিষয়শ্রেণী:বেঙ্গালুরুর সড়ক
বেয়ন্ত সিং (পাঞ্জাবি: ਬੇਅੰਤ ਸਿੰਘ; ৬ জানুয়ারি ১৯৫৯ – ৩১ অক্টোবর ১৯৮৪) জন্ম ভারতের পাঞ্জাবের জয়তুতে, ইন্দিরা গান্ধীর একজন দেহরক্ষী ছিলেন, যে ইন্দিরা গান্ধীর হত্যাকান্ডে অংশগ্রহণ করেন এবং প্রধানমন্ত্রীর অন্য দেহরক্ষী দ্বারা নিহত হন।   তথ্যসূত্র    বহিঃসংযোগ   Beant Singh Biography  বিষয়শ্রেণী:১৯৫৯-এ জন্ম বিষয়শ্রেণী:১৯৮৪-এ মৃত্যু বিষয়শ্রেণী:ভারতীয় শিখ বিষয়শ্রেণী:পাঞ্জাবি ব্যক্তি বিষয়শ্রেণী:সরকারের প্রধান-এর গুপ্তঘাতক বিষয়শ্রেণী:আততায়ী বিষয়শ্রেণী:১৯৮৪-এ ভারতে খুন বিষয়শ্রেণী:ভারতে আইন প্রয়োগকারী কর্মকর্তার দ্বারা নিহত ব্যক্তি বিষয়শ্রেণী:ভারতীয় সন্ত্রাসী বিষয়শ্রেণী:ভারতীয় কারা হেফাজতে মারা যাওয়া ব্যক্তি
__NOTOC__ ৯০ জুলীয় বর্ষপঞ্জীর একটি সাধারণ বছর যেটি শুক্রবার দিয়ে শুরু। সেই সময়ে এই বছর আউগুস্তুস ও নেরভা-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৪৩ বছর; রোম প্রতিষ্ঠার বছর)। এই বছরকে ৯০ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।        ঘটনাবলী   স্থানানুসারে    বিষয়ানুসারে   জন্ম    মৃত্যু  খ্রীস্টানদের চতুর্থ পোপ ক্লিমেন্ট নিহত হন, এবং এনেকলেটাস পোপ পদ লাভ করেন।   তথ্যসূত্র         বিষয়শ্রেণী:৯০
অন্ধ বিশ্বাস মতিন রহমান পরিচালিত ১৯৯২ সালের প্রণয়ধর্মী নাট্য চলচ্চিত্র। এর কাহিনী লিখেছেন কমল সরকার এবং চিত্রনাট্য লিখেছেন মতিন রহমান। শাবানার এস এস প্রোডাকশন্সের তত্ত্বাবধানে চলচ্চিত্রটি প্রযোজনা ও পরিবেশনা করেছে শায়িক ফিল্মস। এতে শ্রেষ্ঠাংশে অভিনয় করেন রাজ্জাক, শাবানা, আলমগীর, নূতন ও আনোয়ারা।  চলচ্চিত্রটি ১৯৯২ সালের ৩১শে জানুয়ারি বাংলাদেশে মুক্তি পায়। এটি শ্রেষ্ঠ পরিচালক ও শ্রেষ্ঠ অভিনেতা বিভাগে জাতীয় চলচ্চিত্র পুরস্কারসহ মোট তিনটি বিভাগে জাতীয় চলচ্চিত্র পুরস্কার লাভ করে।   অভিনয়শিল্পীদল   রাজ্জাক - রাজা/রাজু  শাবানা - নীলা  আলমগীর - আলম  নূতন - সাথী  আনোয়ারা - আলমের মা  সাইফুদ্দিন  সিরাজুল ইসলাম - রহমত  আশীষ কুমার লোহ - রাজুর বাবা  রাজীব - জাফর  আজহারুল ইসলাম খান - ডাক্তার  আমির সিরাজী - নীলার বাবা  ইদ্রিস  টুক্‌কা  জহিরুল হক - ডাক্তার  রিজভী  হাফিজ  নান্টু  সুমন  পাপন  অমিতা বসু  স্বপ্না  লিপি  শামসুল আলম  ফরিদ   সঙ্গীত  চলচ্চিত্রটির সুরায়োজন করেন সুবল দাস এবং গানের গীত রচনা করেন গাজী মাজহারুল আনোয়ার ও খোশনূর আলমগীর। গানে কণ্ঠ দেন সৈয়দ আব্দুল হাদী, খুরশিদ আলম, এন্ড্রু কিশোর, সুপর্ণা সেন গুপ্ত ও সাবিনা ইয়াসমিন।   পুরস্কার   পুরস্কার বিভাগ মনোনীত ফলাফল  জাতীয় চলচ্চিত্র পুরস্কার শ্রেষ্ঠ পরিচালক এ জে মিন্টু rowspan=5   শ্রেষ্ঠ অভিনেতা আলমগীর শ্রেষ্ঠ শিল্প নির্দেশক বিজয় সেন   তথ্যসূত্র    বহিঃসংযোগ      বিষয়শ্রেণী:১৯৯২-এর চলচ্চিত্র বিষয়শ্রেণী:১৯৯২-এর প্রণয়ধর্মী নাট্য চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:মতিন রহমান পরিচালিত চলচ্চিত্র বিষয়শ্রেণী:সুবল দাস সুরারোপিত চলচ্চিত্র
আব্দুল আজিজ (/ʻAbdü'l-ʻAzīz, ; ৮ ফেব্রুয়ারি ১৮৩০ ৪ জুন ১৮৭৬) ছিলেন উসমানীয় সাম্রাজ্যের ৩২ তম সুলতান। বড়ভাই সুলতান প্রথম আবদুল মজিদের মৃত্যুর পর তিনি ১৮৬১ সালে সিংহাসনে আসীন হন।Chambers Biographical Dictionary, , page 2  ইস্তাম্বুলের ইয়ুপ প্রাসাদে জন্মগ্রহণ করা আব্দুল আজিজ পরিপূর্ণ উসমানীয় শিক্ষা লাভ করেন। তবে তিনি পাশ্চাত্যের আধুনিকতা এবং যান্ত্রিক সভ্যতার অগ্রগতির গুণমুগ্ধ ছিলেন। তিনি ১৮৬৭ সালের গ্রীষ্মে কয়েকটি গুরুত্বপূর্ণ ইউরোপীয় রাজধানী সফর করেন, যেমন- লন্ডন, প্যারিস ও ভিয়েনা। প্রকৃতপক্ষে তিনিই প্রথম উসমানীয় সুলতান যিনি পশ্চিম ইউরোপ সফর করেন।Britannica, Istanbul : When the Republic of Turkey was founded in 1923, the capital was moved to Ankara, and Constantinople was officially renamed Istanbul in 1930.  উসমানীয় নৌবাহিনীর (যার অধীনে ১৮৭৫ সালে ব্রিটিশ ও ফরাসি নৌবাহিনীর পর বিশ্বের তৃতীয় বৃহত্তম নৌবহর ছিল) প্রতি ব্যাপক আগ্রহের পাশাপাশি আব্দুল আজিজ উসমানীয় সাম্রাজ্যের সব নথিপত্র, ইতিহাস, সাংস্কৃতিক বিষয়াবলি সংকলন ও প্রামাণ্যকরণের উদ্যেগ নেন। তাঁর সাহিত্যেও আগ্রহ ছিল এবং নিজে শাস্ত্রীয় সংগীতের একজন প্রতিভাবান রচয়িতা ছিলেন। তাঁর রচিত সংগীতগুলো উসমানীয় রাজবংশের আরো কয়েকজনের রচিত সংগীতের সাথে London Academy of Ottoman Court Music কর্তৃক সংকলিত European Music at the Ottoman Court নামক অ্যালবামে স্থান পেয়েছে।European Music at the Ottoman Court, London Academy of Ottoman Court Music. CD album released on 6 November 2000. ASIN: B0000542KD. সাম্রাজ্যের অর্থনৈতিক অব্যবস্থাপনার অভিযোগে তিনি ১৮৭৬ সালের ৩০ মে মন্ত্রীবর্গ ও সামরিক বাহিনীর চাপে ক্ষমতা ছাড়তে বাধ্য হন। তাঁর ভ্রাতুষ্পুত্র (প্রথম আবদুল মজিদের পুত্র) পঞ্চম মুরাদকে সিংহাসনে বসানো হয়। এর ৬ দিন পর সিরাগান প্রাসাদে আব্দুল আজিজের রহস্যজনক মৃত্যু হয়। তাঁর লাশ একটি জলাধারে পড়ে ছিল এবং সেটার পানি তার দুই হাতের কবজি কেটে আসা রক্তে ভেসে যাচ্ছিল। সেসময় এই মৃত্যুকে আত্মহত্যা ঘোষণা দেওয়া হলেও একে দেশি-বিদেশি নানা ষড়যন্ত্রে পরিকল্পিত হত্যাকাণ্ড মনে করা হয়ে থাকে। পরবর্তীতে তাঁর আরেক ভাতিজা সুলতান দ্বিতীয় আব্দুল হামিদ কয়েকজন উসমানীয রাজন্যবর্গকে (যেমন মিধাত পাশা) এই মৃত্যুর সাথে জড়িত থাকার অভিযোগে শাস্তি দেন।   তথ্যসূত্র   বিষয়শ্রেণী:উসমানীয় সাম্রাজ্যের সুলতান বিষয়শ্রেণী:১৮৩০-এ জন্ম বিষয়শ্রেণী:১৮৭৬-এ মৃত্যু বিষয়শ্রেণী:১৮৭০-এর দশকে আত্মহত্যা বিষয়শ্রেণী:সিংহাসনচ্যুত রাজশাসক বিষয়শ্রেণী:১৯শ শতাব্দীর উসমানীয় সুলতান বিষয়শ্রেণী:উসমানীয় সাম্রাজ্যের তুর্কি
গাবসারা ইউনিয়ন বাংলাদেশের টাঙ্গাইল জেলার ভূঞাপুর উপজেলার একটি ইউনিয়ন। এটি টাঙ্গাইল থেকে ৩৭ কিমি উত্তরে কিমি অবস্থিত। ইউনিয়নটির সাথে কোন সড়ক যোগাযোগ নেই। কারণ ইউনিয়নটি যমুনা গর্ভে।   জনসংখ্যা  ২০১১ সালের আদমশুমারী অনুসারে গাবসারা ইউনিয়নের মোট জনসংখ্যা ২৬,৬৭৮ জন। মোট ৬,২৪৩টি পরিবার রয়েছে।    আরও দেখুন    টাঙ্গাইল জেলা যমুনা নদী   তথ্যসূত্র  বিষয়শ্রেণী:ভূঞাপুর উপজেলার ইউনিয়ন বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান
নমিতা গোখলে (জন্ম ১৯৫৬) একজন ভারতীয় লেখক, সম্পাদক, উৎসব পরিচালক এবং প্রকাশক। তার প্রথম উপন্যাস, পারো: ড্রিমস অফ প্যাশন ১৯৮৪ সালে প্রকাশিত হয়েছিল, এবং তারপর থেকে তিনি ফিকশন এবং ননফিকশন লিখেছেন। তিনি কিছু ননফিকশন সংগ্রহ সম্পাদনা করেছেন। তিনি দূরদর্শন শো কিতাবনামা: বুকস অ্যান্ড বিয়ন্ড-এর হোস্ট করেছেন। তিনি জয়পুর সাহিত্য উৎসবের প্রতিষ্ঠাতা ও সহ-পরিচালক। তার উপন্যাস ' থিংস টু লিভ বিহাইন্ড' -এর জন্য তিনি ২০২১ সালের সাহিত্য একাডেমি পুরস্কার জিতেছেন।    কাজ    কল্পকাহিনী    পারো: ড্রিমস অফ প্যাশন, ১৯৮৪  গডস, গ্রেভস এবং গ্র্যান্ডমাদার, ১৯৯৪  এ হিমালয়ান লাভ স্টোরি, ১৯৯৬   ছায়ার বই, ১৯৯৯  শকুন্তলা: দ্য প্লে অফ মেমোরি, ২০০৫  প্রিয়া: ইনক্রেডিবল ইন্দিয়া, ২০১১  ভালবাসার অভ্যাস, ২০১২  পিছনের জিনিসগুলি, ২০১৬  লস্ট ইন টাইম: ঘটোৎকচ অ্যান্ড দ্য গেম অফ ইলিউশন, ২০১৭  আশা দ্বারা বিশ্বাসঘাতকতা : মাইকেল মধুসূদন দত্তের জীবনের উপর একটি নাটক (মালশ্রী লাল- সহ-লেখক), ২০২০  ২০২১ সালে প্রকাশিত দ্য ব্লাইন্ড ম্যাট্রিয়ার্ক   প্রকৃত তথ্যভিত্তিক সাহিত্য    মাউন্টেন ইকোস - কুমাওনি নারীর স্মৃতি, ১৯৯৪  শিবের বই, ২০০০  পাফিন মহাভারত, ২০০৯  ইন সার্চ অফ সীতা (মালশ্রী লালের সাথে সহ-সম্পাদিত), ২০০৯  ট্রাভেলিং ইন, ট্রাভেলিং আউট (সম্পাদিত), ২০১৪  হিমালয়: অ্যাডভেঞ্চার, মেডিটেশন, লাইফ (রাস্কিন বন্ডের সাথে সহ-সম্পাদিত), ২০১৬  হিমালয়ান আর্ক: জার্নিস ইস্ট অফ সাউথ-ইস্ট (সম্পাদিত), ২০১৮  ফাইন্ডিং রাধা: দ্য কোয়েস্ট ফর লাভ, ২০১৮   সন্মান ও পুরস্কার    অসম সাহিত্য সভা থেকে সাহিত্যের জন্য ২০১৭ শতবর্ষ জাতীয় পুরস্কার    ২০১৭ ভ্যালি অফ ওয়ার্ডস বুক অ্যাওয়ার্ড, সেরা ইংরেজি ফিকশন ( থিংস টু লিভ বিহাইন্ড )   ২০১৮ আন্তর্জাতিক ডাবলিন সাহিত্য পুরস্কারের দীর্ঘ তালিকা ( থিংস টু লিভ বিহাইন্ড )   ২০১৯ সুশীলা দেবী সাহিত্য পুরস্কার, 'একজন মহিলা লেখকের দ্বারা রচিত কথাসাহিত্যের সেরা বই' ( থিংস টু লিভ বিহাইন্ড )   ২০২১ ৭ম ইয়ামিন হাজারিকা ওম্যান অফ সাবস্ট্যান্স অ্যাওয়ার্ড   ২০২১ সাহিত্য আকাদেমি পুরস্কার,  থিংস টু লিভ বিহাইণ্ড-এর জন্য   তথ্যসূত্র    বহিঃসংযোগ    সরকারী ওয়েবসাইট  জয়পুর সাহিত্য উৎসবের অফিসিয়াল ওয়েবসাইট  বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ভারতীয় ব্যবসায়ী বিষয়শ্রেণী:২১শ শতাব্দীর ভারতীয় নারী ব্যবসায়ী বিষয়শ্রেণী:উত্তরপ্রদেশের নারী ব্যবসায়ী বিষয়শ্রেণী:উত্তরপ্রদেশের লেখিকা বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২১শ শতাব্দীর ভারতীয় ঔপন্যাসিক বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:ভারতের ইংরেজি ভাষার লেখক বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় প্রকাশক (ব্যক্তি) বিষয়শ্রেণী:ভারতীয় নারী ঔপন্যাসিক
রোয়াংছড়ি সদর বাংলাদেশের বান্দরবান জেলার অন্তর্গত রোয়াংছড়ি উপজেলার একটি ইউনিয়ন।   আয়তন  রোয়াংছড়ি সদর ইউনিয়নের আয়তন ৩১,৩৬০ একর (১২১.৯১ বর্গ কিলোমিটার)।   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ৮,৬৮৫জন। এর মধ্যে ৫,৮৫৯জন বৌদ্ধ, ২,৩০৫জন খ্রিস্টান, ৪২৬জন মুসলিম, ৯৪জন হিন্দু ও ১জন অন্যান্য ধর্মের অনুসারী।https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  রোয়াংছড়ি উপজেলার দক্ষিণাংশে রোয়াংছড়ি সদর ইউনিয়নের অবস্থান। রোয়াংছড়ি উপজেলা সদর এ ইউনিয়নে অবস্থিত। এ ইউনিয়নের উত্তরে আলেক্ষ্যং ইউনিয়ন ও বান্দরবান সদর উপজেলার বান্দরবান সদর ইউনিয়ন, পশ্চিমে তারাছা ইউনিয়ন, দক্ষিণে রুমা উপজেলার পাইন্দু ইউনিয়ন এবং পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন অবস্থিত।   প্রশাসনিক কাঠামো  রোয়াংছড়ি সদর ইউনিয়ন রোয়াংছড়ি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রোয়াংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:  রোয়াংছড়ি  বেংছড়ি  পাগলাছড়া  কাইন্তারমুখ  তুলাছড়ি  পাইংক্ষ্যং  বড়শিলা   শিক্ষা ব্যবস্থা  ২০১১ সালের আদমশুমারি অনুযায়ী রোয়াংছড়ি সদর ইউনিয়নের সাক্ষরতার হার ৪০.৭%। এ ইউনিয়নে ১টি মাধ্যমিক বিদ্যালয় ও ২৬টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  রোয়াংছড়ি সরকারি উচ্চ বিদ্যালয়  প্রাথমিক বিদ্যালয়  অংজাইপাড়া সরকারি প্রাথমিক বিদ্যালয়  আংগ্যপাড়া সরকারি প্রাথমিক বিদ্যালয়  এস কে সুয়ানলপাড়া সরকারি প্রাথমিক বিদ্যালয়  কাইন্তারমুখ সরকারি প্রাথমিক বিদ্যালয়  ক্যপ্লাংপাড়া মানিক সরকারি প্রাথমিক বিদ্যালয়  খাব্রেপাড়া সরকারি প্রাথমিক বিদ্যালয়  খামতাংপাড়া সরকারি প্রাথমিক বিদ্যালয়  ঘেরাউ ভিতরপাড়া সরকারি প্রাথমিক বিদ্যালয়  চিঞামুখপাড়া সরকারি প্রাথমিক বিদ্যালয়  তালুকদারপাড়া সরকারি প্রাথমিক বিদ্যালয়  তুলাছড়িপাড়া সরকারি প্রাথমিক বিদ্যালয়  তুলাছড়ি সরকারি প্রাথমিক বিদ্যালয়  থোয়াইঅংগাপাড়া সরকারি প্রাথমিক বিদ্যালয়  দুর্নিবারপাড়া সরকারি প্রাথমিক বিদ্যালয়  পাইংক্ষ্যং সরকারি প্রাথমিক বিদ্যালয়  পাগলাছড়া সরকারি প্রাথমিক বিদ্যালয়  পুণর্বাসনপাড়া সরকারি প্রাথমিক বিদ্যালয়  বড়শিলা হেডম্যানপাড়া সরকারি প্রাথমিক বিদ্যালয়  বেংছড়ি মুনথারপাড়া সরকারি প্রাথমিক বিদ্যালয়  বেংছড়ি সরকারি প্রাথমিক বিদ্যালয়  মংবাইপাড়া সরকারি প্রাথমিক বিদ্যালয়  মাসমুইপাড়া সরকারি প্রাথমিক বিদ্যালয়  রামথারপাড়া সরকারি প্রাথমিক বিদ্যালয়  রোয়াংছড়ি আদর্শ সরকারি প্রাথমিক বিদ্যালয়  রৌনিনপাড়া সরকারি প্রাথমিক বিদ্যালয়  লুংলেইপাড়া সরকারি প্রাথমিক বিদ্যালয়   যোগাযোগ ব্যবস্থা  রোয়াংছড়ি সদর ইউনিয়নে যোগাযোগের প্রধান সড়ক হল বান্দরবান-রোয়াংছড়ি সড়ক। প্রধান যোগাযোগ মাধ্যম চাঁদের গাড়ি।   খাল ও নদী  রোয়াংছড়ি সদর ইউনিয়নের দক্ষিণ-পশ্চিমাংশ দিয়ে প্রবাহিত হচ্ছে সাঙ্গু নদী। এছাড়া রয়েছে রাখাক্ষ্যং খাল।   হাট-বাজার  রোয়াংছড়ি সদর ইউনিয়নের প্রধান হাট-বাজার হল রোয়াংছড়ি বাজার।   দর্শনীয় স্থান   রোয়াংছড়ি বৌদ্ধ বিহার   জনপ্রতিনিধি   বর্তমান চেয়ারম্যান: মেহ্লাঅং মারমা   আরও দেখুন   রোয়াংছড়ি উপজেলা  রোয়াংছড়ি থানা  বান্দরবান জেলা   তথ্যসূত্র    বহিঃসংযোগ   বিষয়শ্রেণী:রোয়াংছড়ি উপজেলার ইউনিয়ন
প্রকাশ্য যৌনতা বা পাবলিক সেক্স হল যৌন কার্যকলাপ যা একটি জনসম্মুখে সংঘটিত হয়। এটি এক বা একাধিক ব্যক্তিকে বোঝায় যারা একটি জনসমাবেশ স্থানে বা একটি ব্যক্তিগত জায়গায় যৌনক্রিয়া করে যেটি একটি জনসমাবেশ স্থান থেকে দেখা যায়৷  এই ধরনের একটি ব্যক্তিগত জায়গা একটি পিছনের উঠোন, একটি শস্যাগার, বারান্দা বা পর্দা খোলা একটি শয়নকক্ষ হতে পারে। এছাড়াও আধা-পাবলিক জায়গায় যৌন ক্রিয়াকলাপ এর মধ্যে অন্তর্ভুক্ত যেখানে সাধারণ জনগণ বিনামূল্যে প্রবেশ করতে পারে, যেমন শপিংমল। জনসাধারণের যৌন ক্রিয়াকলাপ একটি গাড়িতে (কথোপকথনে "পার্কিং" বলা হয়), সমুদ্র সৈকতে, বনে, থিয়েটারে, বাসে, বিমানে, রাস্তায়, টয়লেট কিউবিকেল বা কবরস্থানে, অন্যান্য স্থান ছাড়াও সঞ্চালিত হতে পারে।  ২০০৮ সালের একটি বড় সমীক্ষা অনুসারে, জনসমাবেশস্থলে যৌনক্রিয়া একটি সাধারণ ফ্যান্টাসি এবং উল্লেখযোগ্য সংখ্যক দম্পতি বা ব্যক্তি তা করেছে। Who’s Been Sleeping in Your Head? The Secret World of Sexual Fantasy (2008) by Brett Kahr,  কল্পনা কখনও কখনও শিল্প বা চলচ্চিত্রে চিত্রিত হয়।  আরও দেখুন  কটেজিং  ডগিং (যৌন অপবাদ)  প্রদর্শনীবাদ  গার্লস গোন ওয়াইল্ড (ফ্র্যাঞ্চাইজি)  নগ্নতা ও যৌনতা  স্নেহ প্রকাশ্যে প্রদর্শন  প্রকাশ্য নগ্নতা  পাবলিক সেক্স (চলচ্চিত্র)  যৌনতা   তথ্যসূত্র    আরও পড়া       বহিঃসংযোগ      বিষয়শ্রেণী:নগ্নতা বিষয়শ্রেণী:যৌনক্রিয়া বিষয়শ্রেণী:নৈমিত্তিক যৌনতা
বায়ত আল-সিন্নারি (, ) মিশরের রাজধানী কায়রোতে অবস্থিত মধ্যযুগীয় অবশিষ্ট বুর্জোয়া প্রাসাদগুলির মধ্যে একটি। বিবলিওথেকা আলেকজান্দ্রিনা কতৃর্ক পরিচালিত এই প্রাসাদটি পুনরুদ্ধারের পরে একটি গুরুত্বপূর্ণ সাংস্কৃতিক কেন্দ্রে পরিণত হয়েছে।   অবস্থান  বায়ত আল-সিন্নারি প্রাসাদটি আল-সায়েদা জয়নাব মসজিদের পাশেই অবস্থিত। এটি মঙ্গে নামক কানাগলির শেষ মাথায় অবস্থিত। মঙ্গে কানাগলির নামকরণ করা হয়েছে গ্যাসপার্ড মঙ্গের নামানুসারে,Map of Bayt al-Sinnary Retrieved 2020-04-05. যিনি মিশরে ফরাসি অভিযানের সাথে ছিলেন।   ইতিহাস  বাম|থাম্ব|150x150পিক্সেল| পাথরের ভাস্কর্য দরজা থাম্ব|সুন্দর মাশরাবিয়্যা বায়ত আল-সিন্নারি ১৭৯৪ সালে ইব্রাহিম কাটখুদা আল-সিনারি কতৃর্ক নির্মিত হয়েছিল, যার উপাধি সেনার শহরকে নির্দেশ করে। নেপোলিয়ন বোনাপার্টের সাথে মিশর অভিযানে যাওয়া বিজ্ঞান ও শিল্প কমিটির সদস্যদের থাকার জন্য ১৭৯৮ সালে ফরাসিরা প্রাসাদটি বাজেয়াপ্ত করে এবং এটিকে একটি বসবাসের বাড়ি ও ইনস্টিটিউটে পরিনত করে। এর লক্ষ্য ছিল মিশরের একটি পদ্ধতিগত অধ্যয়ন পরিচালনা করা, যেটি পরবর্তীতে বিখ্যাত ডেসক্রিপশন দে ল'ইজিপ্টে-এ প্রকাশিত হয়েছিল।History of Bayt Al Sinnari Retrieved 2020-04-05. গ্যাসপার্ড মঙ্গে ছিলেন নেপোলিয়ন বোনাপার্ট-এর ডেপুটি এবং জোসেফ ফুরিয়ার সেক্রেটারি। ১৮০১ সালে ফরাসি অভিযান সমাপ্তির সাথে ইনস্টিটিউটটিও বন্ধ হয়ে যায়।  ১৯১৭ থেকে ১৯৩৩ পর্যন্ত বায়ত-আল সিন্নারি একটি ব্যক্তিগত নেপোলিয়ন জাদুঘর হিসেবে ব্যবহৃত হয়েছে। ১৯৯২ সালের কায়রো ভূমিকম্পের পর প্রাসাদটি পুনঃনির্মাণ করা হয়।Official website of Bayt al-Sinnari Retrieved 2020-04-05. ফ্রান্স, মিশর এবং ইউনেস্কো প্রাসাদটি পুনঃনির্মাণে সহযোগিতা করেছিল।UNESCO restoration of Bayt al-Sinnari Retrieved 2020-04-05. বর্তমানে প্রাসাদটি একটি গুরুত্বপূর্ণ সাংস্কৃতিক কেন্দ্র হিসেবে পরিচিত।   স্থাপত্য  বায়ত আল-সিন্নারি দুটি স্বতন্ত্র অংশ নিয়ে গঠিত: পশ্চিম দিকের পুরোটা অভ্যর্থনা এলাকাসহ নিচতলা। দ্বিতীয় তলায়  মাশরাবিয়্যের সাথে চমৎকার কাঠের কাজ করা ব্যাক্তিগত অ্যাপার্টমেন্টে এবং একটি ছোট হাম্মাম।Architecture of Bayt al-Sinnari Retrieved 2020-04-05. প্রাসাদটিতে একটি মার্বেল ফোয়ারা কেন্দ্রিক অভ্যন্তরীণ আদালত রয়েছে।Bernard Maury, Conserving and restoring the Harawi and al-Sinnari Houses in Cairo, Museum International (UNESCO Paris) 210:53, nº 2 (April–June 2001), pp 22-35.   তথ্যসূত্র    সূত্র    ইউটিউবে বায়ত আল-সিনারি  ফেসবুকে বায়ত আল-সিনারি  বিষয়শ্রেণী:ইসলামি স্থাপত্য বিষয়শ্রেণী:মিশরের ইসলামি স্থাপত্য বিষয়শ্রেণী:মধ্যযুগের কায়রো বিষয়শ্রেণী:কায়রোর প্রাসাদ